Cuneiform Tablet Kt 90/k 174 (TPAK 1 28)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na šu-ma-bi₄-a qí-bí-ma um-ma a-ba-a-a-ma a-šu-mì be-lúm-ba-ni ša ta-áš-pu-ra-ni a-na a-am-ku-a e-tí-iq-ma a-ṣa-ba-sú ú a-ta a-ma-kam té-er-ta-kà li-li-kam ma-lá KÙ.UD ḫa-bu-lá-ku-ni i-na na-áš-pé-er-tim ú-dí-a-am ší-it-ra-am ša a-ki-dí-e ša-ku-kà-am i-na tí-mì-il₅-ki-a ú-ṣú-ra-num DUMU e-nam-a-šur ú-šé-bi-lá-ku-um a-ma-kam áš-al-ma ú-la i-dí-na-ku-um šu-pu-ur-šu-ma ší-im ší-it-ri-im ú ša-ku-ki-im lu-šé-bi-lá-ku-um áš-ta-na-me-ma mu-ta-nu i-na a-lim{ki} a-ma-kam ša-il₅-ma šu-lu-um be-tí-ni še-bi₄-lam